
ANEXA nr. 2 la Adresa nr. 424/GP/14.05.2025



**CABINET MINISTRU**

**PROTOCOL**

Încheiat astăzi\_\_\_\_\_\_\_\_\_\_\_\_\_\_\_\_\_\_\_\_\_între Ministerul Educației și Cercetării, reprezentat prin domnul prof. univ. dr. Daniel-Ovidiu DAVID, Ministru Interimar, și doamna/ domnul\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, cadru didactic universitar având funcția didactică de\_\_\_\_\_\_\_\_\_\_\_\_\_\_\_\_\_\_\_\_\_la\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Între cele două părți intervine prezentul protocol, în urma solicitării doamnei/domnului\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, cadru didactic universitar, de a fi nominalizat(ă) **președinte** al unei comisii din centrele de evaluare/contestații din cadrul examenului național pentru definitivare în învățământ, sesiunea 2025.

**Obiectul** prezentului protocol îl constituie asigurarea organizării și desfășurării activității de evaluare a lucrărilor scrise, redactate în cadrul examenului național pentru definitivare în învățământul preuniversitar - sesiunea 2025, în conformitate cu prevederile Metodologiei-cadru de organizare și desfășurare a examenului național pentru definitivare în învățământul preuniversitar, aprobată prin OMEC nr. 5434/2020, cu modificările și completările ulterioare, publicat în M.O nr. 852 din 17 septembrie 2020, calendarului de organizare și desfășurare a examenului național pentru definitivare în învățământul preuniversitar în anul școlar 2024-2025, aprobat prin OME nr. 6614/2024 și ale procedurilor specifice.

În vederea executării obiectului protocolului, părțile au următoarele **obligații**:

**Cadrul didactic universitar, în calitate de președinte de comisie de evaluare/contestații în cadrul examenului național pentru definitivare în învățământul preuniversitar:**

* se prezintă la sediul inspectoratului școlar al județului/Inspectoratul Școlar al Municipiului București în care se află centrul de evaluare/contestații la care a fost repartizat prin ordinul ministrului educației și cercetării, în ziua începerii activităților din centrul respectiv;
* este prezent pe toată durata prevăzută de calendarul examenului în localitatea în care s-a constituit centrul de evaluare/contestații la care a fost repartizat;
* aplică prevederile OMEC nr. 5434/2020 privind aprobarea Metodologiei-cadru de organizare și desfășurare a examenului național pentru definitivare în învățământul preuniversitar, cu modificările și completările ulterioare și ale procedurilor specifice elaborate de Comisia națională a examenului pentru definitivare în învățământul preuniversitar;
* îndeplinește toate atribuțiile care îi revin conform procedurii de evaluare a lucrărilor scrise și soluționarea contestațiilor în cadrul examenului național pentru definitivare în învățământ și comunicărilor transmise de Comisia națională a examenului pentru definitivare în învățământul preuniversitar pe toată durata desfășurării activităților de evaluare/soluționare a contestațiilor;
* asigură desfășurarea activităților din centrele de evaluare/contestații într-un climat de maximă exigență și corectitudine;
* consultă Comisia națională a examenului pentru definitivare în învățământul preuniversitar și solicită acordul acesteia pentru dispunerea de măsuri în cazul apariției unei situații neprevăzute, care poate crea grave disfuncționalități sau poate periclita desfășurarea procesului de evaluare/soluționare a lucrărilor scrise din cadrul examenului național pentru definitivare în învățământ;
* coordonează întocmirea situațiilor statistice solicitate de reprezentanții Comisiei naționale a examenului pentru definitivare în învățământul preuniversitar;
* colaborează eficient cu membrii comisiei de examen constituită la nivelul inspectoratului școlar.
* coordonează predarea întregii documentații rezultate ca urmare a desfășurării activității comisiei de evaluare / comisiei de soluționare a contestațiilor în vederea arhivării.

**Ministerul Educației și Cercetării:**

* asigură drepturile financiare pentru activitatea desfășurată în centrul de evaluare/contestații din cadrul examenului național pentru definitivare în învățământ, conform Ordinului ministrului educației și cercetării privind normele de plată a personalului din cadrul comisiilor desemnate în cadrul examenului naţional pentru definitivare în învăţământul preuniversitar, sesiunea 2025;
* asigură, după caz, cheltuielile de cazare și deplasare conform Ordinului ministrului educației și cercetării privind normele de plată a personalului din cadrul comisiilor desemnate în cadrul examenului naţional pentru definitivare în învăţământul preuniversitar, sesiunea 2025 și Ordinului ministrului finanțelor nr. 1235/2023 pentru actualizarea cuantumului indemnizației de delegare/detașare și a cuantumului alocației de cazare prevăzute în anexa la Hotărârea Guvernului nr. 714/2018 privind drepturile şi obligaţiile personalului autorităţilor şi instituţiilor publice pe perioada delegării şi detaşării în altă localitate, precum şi în cazul deplasării în interesul serviciului, cu modificările și completările ulterioare.

Comisia națională poate decide, în situații deosebite, înlocuirea președintelui comisiei de evaluare/contestații din cadrul examenului de definitivare în învățământ.

Prezentul contract s-a încheiat în două exemplare, câte unul pentru fiecare parte.

**MINISTRUL INTERIMAR,**

**Daniel-Ovidiu DAVID CADRU DIDACTIC UNIVERSITAR,**

........................... ..........................................................................